cyanic-selkie/wikianc huggingface dataset:
గొడుగుమామిడి -2
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
మృదంగం
తయారీ విధానము
మేలైన చెట్టు కాండమునుండి పొడవైన భాగమును తీసుకొని దానిలో మధ్యభాగమును తొలగించి డొల్లగా మార్చుతారు. ఎండబెట్టిన చర్మము (తోలు) ను గుండ్రటి రింగులాంటి దానికి చుట్టి బిగిస్తారు. ఆచర్మానికి రింగును అనుసరిస్తూ చిన్న చిన్న రంధ్రములను చేస్తారు. చర్మము బిగించిన రింగులతో దొల్లగా చేయబడిన చెట్టు కాండము యొక్క రెండువైపులను మూసివేసి రింగుప్రక్కగా చేయబడిన రంధ్రములనుండి ఒక సన్నటి తాడు వరుసగా ఎక్కించి తరువాత బిగించడం చేస్తారు. వాయిద్యకారుడు తనకు కావలసిన విధంగా చర్మాన్ని వేడి చేసుకొంటూ తాళ్ళను{పట్టు అనే ప్రక్రియ} బిగించుకొంటూ ధ్వని సరియైన శృతిలో వచ్చేలా సరిచేస్తాడు. కొన్ని సార్లు మృదంగం లోపలివైపుగా తోలు మధ్య కాటుక పూయడం మందంగా మారేందుకు చిన్న తోలు ముక్కలను అతికించడం చేస్తారు.
బయటి లింకులు
వర్గం:సంగీత వాయిద్యాలు వర్గం:భారతీయ సంగీతం వర్గం:భారతీయ వాద్యపరికరాలు వర్గం:సంగీతం వర్గం:మృదంగ వాద్య కళాకారులు
గొడుగుమామిడి -2
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
గొదుగుమామిడిలో భూ వినియోగం కింది విధంగా ఉంది:
ఉత్పత్తి
గొదుగుమామిడిలో ఈ కింది వస్తువులు ఉత్పత్తి అవుతున్నాయి.
మూలాలు
వర్గం:చింతపల్లి (విశాఖపట్నం) మండలంలోని గ్రామాలు
సులభ కె.కులకర్ణి
వర్గం:భారతీయ మహిళా శాస్త్రవేత్తలు వర్గం:1949 జననాలు వర్గం:జీవిస్తున్న ప్రజలు
శ్యామ్ నందన్ ప్రసాద్ మిశ్రా
శ్యామ్ నందన్ మిశ్రా ( 1920 అక్టోబరు 20 – 2004 అక్టోబరు 25) ఒక భారతీయ రాజకీయ నాయకుడు. అతను భారతదేశం లోని పాట్నా లోని గోనావాన్ లో జన్మించాడు, పాట్నాలోని సుర్సాండ్, ముజఫర్ పూర్, లా కళాశాలలో విద్యనభ్యసించాడు.
భారత స్వాతంత్ర్యానికి ముందు
అతను చరణ్ సింగ్ ప్రభుత్వంలో శక్తివంతమైన పోర్ట్ ఫోలియోలో ఒకదాన్ని సంపాదించాడు. శ్యామ్ నందన్ మిశ్రా భారత స్వాతంత్ర్యోద్యమం లో చురుకుగా పాల్గొని 1942-1943 మధ్య కాలంలో క్విట్ ఇండియా ఉద్యమానికి సంబంధించి ఖైదు చేయబడ్డాడు. అతను వివిధ సామాజిక, రాజకీయ సంస్థలతో సంబంధం కలిగి ఉన్నాడు. అతను లిబరేటర్, బీహార్ వైభవ్ ప్రచురణలకు సంపాదకుడు.
స్వాతంత్ర్యం తరువాత
1950-52 మధ్య భారత రాజ్యాంగ సభలో సభ్యత్వంతో ఆయన రాజకీయ జీవితం ప్రారంభమైంది. ఆయన 1వ, 2వ, 5వ మరియు 6వ లోక్ సభ లో కూడా సభ్యుడు. 1962 డిసెంబరు నుండి 1966 ఏప్రిల్ వరకు, మళ్ళీ 1966 ఏప్రిల్ నుండి 1971 మార్చి వరకు రాజ్యసభ లో బీహార్ రాష్ట్రానికి కూడా ప్రాతినిధ్యం వహించాడు. 1969 డిసెంబరు నుంచి 1971 మార్చి వరకు రాజ్యసభలో ప్రతిపక్ష నేతగా ఉన్నారు. 1975లో ఎమర్జెన్సీ మొదటి గంటల్లో ప్రధాన ప్రతిపక్ష పార్టీ నాయకులను అరెస్టు చేసినప్పుడు అటల్ బిహారీ వాజ్ పేయి, లాల్ కృష్ణ అద్వానీ, మధు దండవతే, శ్యామ్ నందన్ మిశ్రాలు పార్లమెంటరీ కమిషన్ లో పాల్గొనడానికి వెళ్ళగా జూన్ 26న కలిసి నిర్బంధించారు.
మిశ్రా 1954 నుండి 1962 వరకు కేంద్ర ప్రణాళిక ఉప మంత్రిగా పనిచేశారు. 1951 జూన్ నుంచి 1952 మే వరకు అప్పటి భారత ప్రధాని జవహర్ లాల్ నెహ్రూ కు పార్లమెంటరీ కార్యదర్శిగా కూడా పనిచేశారు. 1967 నుండి 1969 వరకు పార్లమెంటులో కాంగ్రెస్ పార్టీ ఉప నాయకుడిగా, 1969 నుండి 1971 వరకు రాజ్యసభలో కాంగ్రెస్ (ఓ) పార్టీ నాయకుడిగా ఉన్నారు.
భారత ప్రతినిధుల బృందం సభ్యుడు
మిశ్రా విదేశాలలో వివిధ భారతీయ పార్లమెంటరీ ప్రతినిధి బృందాలలో సభ్యుడు, అనేక అంతర్జాతీయ కార్యక్రమాలలో దేశానికి ప్రాతినిధ్యం వహించాడు.
మరణం
మిశ్రా 2004 అక్టోబరు 25న గుండెపోటుతో కడమ్‌కువాన్‌లోని తన కుమార్తె నివాసంలో మరణించారు.
మూలాలు
వర్గం:5వ లోక్‌సభ సభ్యులు వర్గం:2వ లోక్‌సభ సభ్యులు వర్గం:1వ లోక్‌సభ సభ్యులు వర్గం:2004 మరణాలు వర్గం:1920 జననాలు వర్గం:6వ లోక్‌సభ సభ్యులు వర్గం:బీహార్ స్వాతంత్ర్య సమర యోధులు వర్గం:బీహార్ నుండి ఎన్నికైన రాజ్యసభ సభ్యులు వర్గం:బీహార్ నుండి ఎన్నికైన లోక్‌సభ సభ్యులు వర్గం:భారత జాతీయ కాంగ్రెస్ నాయకులు
జైసల్మేర్ కోట
జైసల్మేర్ కోట, భారత రాజస్థాన్ లోని జైసల్మేర్ నగరంలో ఉంది.ప్రపంచంలోని అతి కొద్ది "జీవన కోటలలో" ఇది ఒకటి అని నమ్ముతారు (కార్కాస్సోన్, ఫ్రాన్స్ వంటివి). ఎందుకంటే పాత నగర జనాభాలో నాలుగవ వంతు ఇప్పటికీ కోటలోనే నివసించుచున్నారు.జైసల్మేర్ నగరం 800 సం.ల చరిత్రలో చెప్పుకోదగిన విషయంగా ఈ కోటకు గుర్తింపు ఉంది.జైసల్మేర్ నగరంలో పెరుగుతున్న జనాభాకు అనుగుణంగా కోట వెలుపల మొదటి స్థావరాలు 17 వ శతాబ్దంలో వచ్చాయని చెబుతారు.జైసల్మేర్ కోట రాజస్థాన్‌లో ఉన్న పురాతన కోటలలో ఇది రెండవది.దీనిని సా.శ. 1156 లో భాటి రాజపుత్రుడు (పాలకుడు) జైసల్ నిర్మించాడు.జైసల్ నిర్మించినందున దానికి అతనిపేరు వాడుకలోకి వచ్చింది.ముఖ్యమైన వాణిజ్య వ్యాపారాలకు అనువుగా పురాతన సిల్క్ రోడ్డు కూడలి వద్ద ఉంది.
భారీ పసుపు ఇసుకరాయితో నిర్మించిన కోట గోడలు పగటిపూట సింహం రంగుగానూ, సూర్యుడు అస్తమించేటప్పుడు తేనె - బంగారం రంగుగా కనపడతాయి.దీనివలన ఎడారిలో కోట ఉందనే విషయాన్ని మభ్యపెడుతుంది.ఈ కారణంగా దీనిని సోనార్ క్విలా, గోల్డెన్ ఫోర్ట్ అని పిలుస్తారు. త్రికూటా కొండపై ఉన్న గొప్ప థార్ ఎడారి ఇసుక విస్తరణ మధ్య ఈ కోట ఉంది. ఇది నేడు నగరం దక్షిణ అంచున ఉంది. అది కొండప్రాంతం అంతా అవరించి ఉంటుంది. కోట చుట్టూ ఉన్న విస్తారమైన టవర్లు చాలా మైళ్ళ వరకు కనిపించేలా చేస్తాయి.
2013 లో కంబోడియాలోని నమ్ పెన్లో జరిగిన ప్రపంచ వారసత్వ కమిటీ 37 వ సెషన్లో, జైసల్మేర్ ఫోర్ట్, రాజస్థాన్ లోని 5 ఇతర కోటలతో పాటు, రాజస్థాన్ లోని హిల్ ఫోర్ట్స్ గ్రూప్ క్రింద యునెస్కో ప్రపంచ వారసత్వ ప్రదేశంగా ప్రకటించింది.
చరిత్ర
జైసల్మేర్ కోట భారతదేశంలోని బంగారు రంగుగల థార్ ఎడారిలో ఉన్న ఒక అద్భుతమైన కోట. ఇది భారతదేశంలోని అతిపెద్ద కోటలలో ఒకటిగా పరిగణించబడుతుంది. ఇది మరో రెండు ముఖ్యమైన బిరుదులను కూడా కలిగిఉంది.ఒకటి ఇది ప్రపంచంలోని పురాతన ఎడారి కోటని, రెండవది ఇది రాజస్థాన్ లోని అన్ని కోటలలో పురాతనమైందని గుర్తింపు పొందింది. రాజస్థాన్ పర్యటనలో పర్యాటకులు ఈ కోటను తప్పనిసరిగా దర్శిస్తారు.
జైసల్మేర్ కోట సా.శ. 1156 లో నిర్మించబడింది. నగరాన్ని స్థాపించిన భాటి రాజపుత్రుడు రాజు రావల్ జైస్వాల్ తన పాలనలో ఈ కోటను నిర్మించాడు.ఎందుకంటే ప్రస్తుత జైసల్మేర్ నుండి 16 కి.మీ.దూరంలో లుడెర్వా వద్ద ఉన్నకోట కాల్చని మట్టి ఇటుకలు (Adobe) ద్వారా నిర్మించబడినందున మున్ముందు చాలా హాని కలిగిస్తుందనే ఆలోచనతో అసౌకర్యానికి గురై ఈ కోటను నిర్మించాడు.
కోట చుట్టూ నగరం విస్తరించి ఉంది. ఈ కోట 1500 అ.ల. పొడవు, 750 అ.ల. వెడల్పుతో నిర్మితమై ఉంది.చుట్టుపక్కల గ్రామీణ ప్రాంతం నుండి ఎవరైనా దాని ఎత్తును చూస్తే సుమారు కోట 250 అ.ల. ఎత్తులో ఉన్నట్లుగా అనిపిస్తుంది.సాహిత్యపరంగా, సందర్శకులు ఈ కోటను 30 మైళ్లు దూరం నుండి చూసినప్పుడు వారు కొంత బంగారు రంగులో ఉన్న కొండను మాత్రమే చూడగలరు.
కోట వెలుపల ఇతర ఆకర్షణీయమైన 99 బురుజులు ఉన్నాయి.ఒక్కొక్క బురుజు  32.8 అడుగుల పొడవు ఉంటుంది. ఏదేమైనా, వాటిలో 92 బురుజులు 1633, 1647 మధ్య నిర్మించబడ్డాయి. ఇస్లామిక్, రాజపుత్రుల సంస్కృతి చక్కటి కలయిక ఈ కోటలో స్పష్టంగా తెలుస్తుంది.
కోటలోకి ప్రవేశించడానికి  అఖై, గణేష్, సూరజ్, హవా అనే నాలుగు ప్రధాన ద్వారాలు (సింహద్వారాలు) ఉన్నాయి. వెలుపల నుండి కోటలోకి వచ్చేవారికి అఖై ప్రధానద్వారం కోటకు దగ్గరి మార్గంగా ఉంటుంది. ఇది 18 వ శతాబ్దంలో అఖై ప్రధానద్వారం బేస్ గోడను ఎడారిలోకి విస్తరించినప్పుడు నిర్మించబడింది. గేట్లను దాటిన తర్వాత కోట మధ్యలో చదరపు ఆకారంలో ఉన్న " దశరా " కూడలికి చేరుకోవచ్చు.మూలాలను విశ్వసిస్తే, 14 వ, 15 వ శతాబ్దాలలో జౌహర్‌కు ఈ దశరా చౌక్ ప్రధాన ప్రదేశం అని చెప్పబడింది. జౌహర్ ఒక మూలాధార ఆచారం. ఇక్కడ కోట మహిళలు బందీలుగా, బానిసలుగా ఉండకుండా ఉండటానికి తమను తాము అగ్నిలో పడవేస్తారు.
కోట లోపల ప్రముఖ ఆకర్షణ మహారావాల్ ప్యాలెస్.అక్కడ పరచిన,గోడలకు వాడిన మహారావాల్ పాలరాయి సందర్శకులకు ఆశ్చరాన్ని కలిగించే ప్రదేశం. కోటలోని ఇతర ఆసక్తికరమైన ప్రదేశాలలో జైన దేవాలయాలు, లక్ష్మీనాథ్ దేవాలయాలు ఉన్నాయి. ఈ కోటలో దేశంలోని ఇతర కోటల మాదిరిగా కాకుండా మ్యూజియంలు, షాపులు, రెస్టారెంట్లు, నివాస వసతులు ఉన్నాయి. జైసల్మేర్ కోటలో 2000 మంది నివాసితులు ఉన్నట్లు తెలుస్తుంది. ఈ కోట నమ్మశక్యం కాని వివరాలతో చిత్రీకరించబడింది.ఇక్కడి నుండి సూర్యాస్తమయం చూడటం జీవితకాలపు అనుభవం. ఆర్కిటెక్చర్ ప్రొఫెసర్ విక్రమాదిత్య ప్రకాష్, “రాజ్‌పుట్ కోటలు నిర్మించడం అంత సులభం కాదు” అనే వాఖ్యను ఉటంకించాడు.శతాబ్దాలుగా కోట క్షీణిస్తోంది.ఇది భారతదేశం చివరి “జీవన కోట”గా మారుతుంది.
రాజస్థాన్ పర్యటనలో సందర్శకులకు ధర్శించటానికి ఈ కోట ముఖ్యమైన ప్రదేశం. ఈ కోట ప్రతి రోజు ఉదయం 9.00 నుండి సాయంత్రం 6.00 వరకు తెరిచి ఉంటుంది. రైలు, రహదారి, వాయు మార్గాల ద్వారా కోటను దర్శించటానికి జైసల్మేర్ నగరం దేశంలోని అన్ని ప్రధాన నగరాలతో అనుసంధానించబడి ఉంది.రాజస్థాన్‌లోని వివిధ నగరాల మాదిరిగా, జైసల్మేర్‌లో స్వంత అద్భుతమైన వారసత్వం విభిన్న కోణాలను కోటలో కనపడతాయి. నగరం అంతటా చెల్లాచెదురుగా ఉన్న చారిత్రక కట్టడాలు అన్నీ కనుగొనగలిగినప్పటికీ, జైసల్మేర్ కోట చూసిన ఆనందం ప్రత్యేకంగా ఉంటుంది
వెలుపలి లంకెలు
వర్గం:రాజస్థాన్ కోటలు వర్గం:ప్రపంచ వారసత్వ ప్రదేశాలు
మహారాణి చక్రవర్తి
మహారాణి చక్రవర్తి ఒక భారతీయ అణు జీవశాస్త్రజ్ఞురాలు. ఈమె ఆసియా, సుదూర తూర్పు ప్రాంతంలో 1981 లోనే రీకాంబినెంట్ DNA పద్ధతులపై మొదటి ప్రయోగశాల కోర్సు ఏర్పాటు చేసారు.
ప్రారంభ జీవితం
మహారాణి చక్రవర్తి కోల్‌కతాలో 1937 జనవరి 2 న జన్మించారు. తాతగారి ప్రభావం వలన శాస్త్రం, గణితం పై ఆసక్తితో పెరిగారు. 1950 లో మెట్రిక్యులేషన్ చేసిన తరువాత ఈమె B.Sc కోసం కోలకతాలోని ప్రెసిడెన్సీ కాలేజ్ లో చేరారు. 1956 లో ఎం.యస్సీ (బోటనీ), 1961 లో డి.ఫిల్ (బోటనీ) డిగ్రీలు అందుకున్న తర్వాత బయో కెమిస్ట్రీలో డి.ఎస్.సి. (1973) పట్టా పొందారు. తదనంతరం అమెరికా వెళ్ళీ పరిశోధనలు నిర్వహించారు.
పరిశోధనలు
మహారాణి న్యూయార్క్ యూనివర్శిటీ స్కూల్ ఆఫ్ మెడిసన్ లో అత్యున్నత స్థాయి శిక్షణ పోందారు. కోల్డ్ స్ప్రింగ్ హార్బర్ లేబొరేటరీ, ఇంటర్నేషనల్ లేబొరేటరీ ఆఫ్ జనరల్ అండ్ బయో ఫిజిక్స్ (ఇటలీ) లో పరిశోధనలు జరిపారు. యూనివర్శిటీ ఆఫ్ యేలె, న్యూ హవెన్, కనెక్షన్, అమెరికా, డిపార్ట్ మెంట్ ఆఫ్ బయో కెమిస్ట్రీ అండ్ మాలిక్యులర్ బయాలజీ, యూనివర్శిటీ ఆఫ్ టెక్సాస్ మూస్టన్; ఇన్‌స్టిట్యూత్ ఆఫ్ జెనెటిక్స్ అండ్ మైక్రో బయాలజీ, యూనివర్శిటీ ఆఫ్ పారిస్ - సద్ - ఓర్నే (ఫ్రాన్స్) మొదలైన ప్రతిష్ఠాత్మక సంస్థలలో పరిశోధనలు చేశారు.
మహారాణి చక్రవర్తి గారు బనారస్ హిందూ యూనివర్శిటిలో మాలిక్యులర్ బయాలజీ యూనిట్ ను అనూహ్య రీతిలో అభివృద్ధి చేసి, "సెంటర్ ఫర్ మాలిక్యులర్ బయాలజీ అండ్ జెనెటిక్ ఇంజనీరింగ్"గా తీర్చిదిద్దారు. దీనికి ప్రపంచ దేశాలన్నిటా ఘనమైన గుర్తింపు లభించింది. అంతేకాదు యునెస్కో ఐసిఆర్‌ఓలు కూడా గుర్తించాయి. సాధారణంగా జెనెటిక్ ఇంజనీరింగ్ గా వ్యవహరిస్తున్న అంశాన్ని "రీకాంబినేషన్ డి ఎన్ ఎ టెక్నిక్స్"గా దాని ప్రాధాన్యతను వివరించి, మరింతగా వెలుగులోకి తీసుకు రావడంతో ఈ రోజున మన దేశంలో జన్యుశాస్త్రం కీలక పాత్ర పోషించుతున్నది. జెనెటిక్ ఇంజనీరింగ్ రంగంలో అపూర్వ పరిశోధనలు చేసి, పలు పరిశోధనాత్మక వ్యాసాలను, ప్రతిపాదిత సిద్ధాంతాలను అంతర్జాతీయ పత్రికలలో వెలువరించారు. దేశ విదేశ విజ్ఞాన సదస్సులలో తమ ఉపన్యాసాలను అందించారు.
డాక్టర్ మహారాణి గారికి డిగ్రీ విద్యాస్థాయి నుంచే ప్రభుత్వ స్కాలర్‌షిప్ లు అందాయి. బి.యస్సీ (ఆనర్స్) లో అద్వితీయమైన ప్రతిభ కనబరుస్తూ యూనివర్శిటీ స్థాయిలో ప్రథమురాలిగా ఉత్తీర్ణత సాధించి నాగ్ మెమోరియల్ గోల్డ్ మెడల్ అందుకున్నారు.
అంతర్జాతీయ ఖ్యాతి
డాక్టర్ మహారాణి గారి పరిశోధనాంశాలు అంతర్జాతీయ ఖ్యాతి గడించాయి. యూనివర్శిటీ ఆఫ్ మిచిగాన్ (అమెరికా) లోని హ్యూమన్ జెనెటిక్స్ విభాగానికి విజిటింగ్ ప్రొఫెసర్ (1968-69) గా, బనారస్ హిందూ యూనివర్శిటీ లోని ఇన్‌స్టిట్యూట్ ఆఫ్ మెడికల్ సైన్స్ వారి బయోకెమిస్ట్రీ విభాగానికి సీనియన్ రీసెర్చి ఆఫీసరుగా ( 1969 - 72), అంతర్జాతీయ పాఠ్య ప్రణాళిక "జెనెటిక్స్ అండ్ ఫిజియాలజీ ఆఫ్ ది బాక్టీరియల్ వైరస్" బోధకురాలుగా (ఇండియన్ ఇన్‌స్టిట్యూట్ ఆఫ్ సైన్స్, బెంగళూరు) (1986), 15 వ ఇంటర్నేషనల్ కాంగ్రెస్ ఆఫ్ జెనెటిక్స్ కు నేతృత్వం, రీసెర్చే అడ్వయిజరీ కమిటీ (నేషనల్ ఇన్‌స్టిట్యూట్ ఆహ్ వైరోలజీ, పూణే) లకు సారథ్యం వహించారు. ఢిల్లీ యూనివర్శిటీ, జవహర్ లాల్ నెహ్రూ యూనివర్శిటీలకు పాఠ్య ప్రణాళికలు సమకూర్చారు. యు.జి.సి వారి బయో సైన్స్ పానెల్ కు కన్వీనర్ గా ఉంటూ, ప్రత్యేక కమిటీని నెలకొల్పి జీవశాస్త్ర రంగాలకు ఎనలేని అభివృద్ధి చేకూర్చారు.
సేవలు
డాక్టర్ మహారాణి గారు బనారస్ హిందూ విశ్వవిద్యాలయంలోని బయోకెమిస్ట్రీ విభాగానికి ప్రొఫెసర్ గా, మాలిక్యులర్ బయాలజీ విభాగానికి ఇన్‌ఛార్జిగా ఉండి పదవీవిరమణ చేశారు. జీవరసాయన శాస్త్ర రంగంలో, పరమాణు జీవశాస్త్రం, జన్యు శాస్త్ర రంగాలలో విశేష ప్రతిభ కనవరచి పలు అవార్డులు, రివార్డులు పొందారు.
ఆమె పరిశోధనా పనిలో భాగంగా, అజొటోబాక్టెర్ వినెలాండీ నుండి ప్రత్యేక తయారీతో "సెల్ ఫ్రీ ప్రోటీన్"ను సంశ్లేషణచేసి ప్రదర్శించారు. ఆమె న్యూయార్క్ స్కూల్ ఆఫ్ మెడిసన్ లోని బి.ఎల్.హోరెకెర్ లాబొరేటరీలో ఎంజైం రసాయన శాస్త్రంలో పోస్టు డాక్టరల్ శిక్షణ పొందారు. లాంగ్ ఐలాండ్, యు.ఎస్.ఎ లోని కోల్డ్ స్ప్రింగ్ హార్బర్ లాబొరేటరీ వద్ద ఆమె బాక్టీరియా జెనెటిక్స్, వైరాలజీలో ప్రత్యేక శిక్షణ పొందారు. 1968 నుండి 1969 ల మధ్య యు.ఎస్.ఎ లోని డిపార్ట్మెంట్ ఆఫ్ హ్యూమన్ జెనెటిక్స్, అన్న్ హార్బర్, మిచిగాన్ వద్ద గల ప్రొఫెసర్ మైరోన్ లెవిన్ లాబొరేటరీలో పనిచేశారు. ఆమె 1000S యొక్క స్థిరమైన అవక్షేపం కలిగిన సాల్మోనియా టైఫిమురియమ్ యొక్క సంకిష్ట పొరను రూపొందించారు. ఈమె DNA సంస్లేషనలోనే కాకుండా RNA సంస్లేషణలో కూడా కృషిచేశారు. తన పరిశోధనల అనంతరం ఆమె భారతదేశానికి వచ్చి బోస్ ఇనిస్టిట్యూట్ లో చేరారు. ఏకకణజీవుల జీవక్రియ యొక్క నిబంధనలు పరిశోధన చేపట్టారు. తర్వాత ఆమె బనారస్ హిందూ విశ్వవిద్యాలయం లోని బయోకెమిస్ట్రీ విభాగంలో చేరారు. బనారస్ లో ఆమె లైసోజెనీ, విచ్ఛిన్నం చేయించుకుంటున్న కణాల మధ్య బయోకెమికల్ డిఫరెన్సెస్ పై పరిశోధన చేపట్టారు.
గౌరవ పురస్కారాలు
ఆమె తోటి శాస్త్రవేత్త డాక్టర్ దేబి ప్రొసాద్ బర్మాను వివాహమాడారు. సంతానం ఇద్దరు.
సూచికలు
ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి. వాటి నుండి వికీపీడియాకు అనుకూలంగా వ్యాసాలను అభివృద్ధి చేయవచ్చు.
యితర లింకులు
వర్గం:1937 జననాలు వర్గం:భారతీయ మహిళా శాస్త్రవేత్తలు వర్గం:భారతీయ రసాయన శాస్త్రవేత్తలు వర్గం:జీవిస్తున్న ప్రజలు
పాత ఇంజరం
పాత ఇంజరం, డాక్టర్ బి.ఆర్. అంబేడ్కర్ కోనసీమ జిల్లా, ఐ.పోలవరం మండలానికి చెందిన గ్రామం. .
ఇది మండల కేంద్రమైన I. పోలవరం నుండి 6 కి. మీ. దూరం లోను, సమీప పట్టణమైన అమలాపురం నుండి 26 కి. మీ. దూరంలోనూ ఉంది.
భౌగోళికం
భౌగోళిక మార్పులవల్ల అనేక వరదలు, ఉప్పెనలు వచ్చేవి. యానాంకి ప్రక్కగ్రామం ఇంజరం రెండుగా విడిపోయింది. ఇప్పటికినీ పాత ఇంజరం నదికి ఒక గట్టున, ఇంజరం ఒక గట్టున ఉన్నాయి.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 2,037. ఇందులో పురుషుల సంఖ్య 1,002, మహిళల సంఖ్య 1,035, గ్రామంలో నివాస గృహాలు 484 ఉన్నాయి.
2011 భారత జనగణన గణాంకాల ప్రకారం ఈ గ్రామం 602 ఇళ్లతో, 2071 జనాభాతో 752 హెక్టార్లలో విస్తరించి ఉంది. గ్రామంలో మగవారి సంఖ్య 1041, ఆడవారి సంఖ్య 1030. షెడ్యూల్డ్ కులాల సంఖ్య 1032 కాగా షెడ్యూల్డ్ తెగల సంఖ్య 3. గ్రామం యొక్క జనగణన లొకేషన్ కోడ్ 587743. పిన్ కోడ్: 533464.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ఐ.పోలవరంలోను, ఇంజనీరింగ్ కళాశాల ముమ్మిడివరంలోనూ ఉన్నాయి. సమీప వైద్య కళాశాల, మేనేజిమెంటు కళాశాల అమలాపురంలోను, పాలీటెక్నిక్ ఐనవిల్లిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల అమలాపురంలో ఉన్నాయి.
ప్రభుత్వ వైద్య సౌకర్యం
పాత ఇంజరంలో ఉన్న రెండు ప్రాథమిక ఆరోగ్య ఉప కేంద్రాల్లో డాక్టర్లు లేరు. ఇద్దరు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు.
చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం గ్రామం నుండి 5 నుండి 10 కి.మీ. దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
పాత ఇంజరంలో భూ వినియోగం కింది విధంగా ఉంది:
నీటిపారుదల సౌకర్యాలు
పాత ఇంజరంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
పాత ఇంజరంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, కొబ్బరి, చేపల పెంపకం
కమ్లె జిల్లా
కమ్లె జిల్లా, ఈశాన్య భారతదేశం, అరుణాచల్ ప్రదేశ్ రాష్ట్ర పరిపాలనా జిల్లాలలో (ఇటానగర్ రాజధాని సముదాయంతో సహా 26వ) ఒకటి.జిల్లా ప్రధాన కార్యాలయం రాగవద్ద ఉంది.
కమ్లెనది నుండి జిల్లాకు ఈపేరు వచ్చింది.కమ్లెనది చివరకు అస్సాంలోని బ్రహ్మపుత్రను కలిసే సుబన్సిరి నదిలో కలుస్తుంది.
భౌగోళికం
దిగువ సుబన్సిరి జిల్లా పరిపాలన విభాగాల నుండి కమ్లే జిల్లా, ఎగువ సుబన్సిరి జిల్లా నుండి మూడు జిల్లాలుగా ఏర్పడ్డాయి. జిల్లాలో 6 పరిపాలనా విభాగాలు ఉన్నాయి.రాగా,కంపోరిజో,డోలుంగ్‌ముఖ్, పుచి-గెకో,గెపెన్.రాగో అసెంబ్లీ పరిధిలోకి వచ్చే అన్ని గ్రామాలను కలిగి ఉన్న దాపోరిజో సదర్ సర్కిల్‌లలో ఒక భాగం ఎగువ సుబన్‌సిరి జిల్లా పరిపాలనా నియంత్రణలో ఉంది. జిల్లాలో రాగం అనే ఒక అసెంబ్లీ నియోజకవర్గం ఉంది
ప్రస్తావనలు
వర్గం:అరుణాచల్ ప్రదేశ్ జిల్లాలు వర్గం:Coordinates not on Wikidata
మంగళగిరి వస్త్రాలు
మంగళగిరి చీరలు, వస్త్రాలు ఆంధ్ర ప్రదేశ్ రాష్ట్రంలోని గుంటూరు జిల్లా లోని మంగళగిరి ప్రాంతంలో నేయబడుతున్న హస్తకళ. ఈ కళకు భౌగోళిక గుర్తింపు చట్టం 1999 ప్రకారం గుర్తింపు చిహ్నం లభించింది.
చరిత్ర
ఈ చేనేత వృత్తి సుమారు 500 సంవత్సరాల నుండి కొనసాగుతున్నట్లు కొన్ని శాసనాల ద్వారా తెలుస్తుంది.కుతుబ్ షాహీ రాజ్య పరిపాలనలో అప్పటి పన్నుల భారం భరించలేక కొంతమంది చేనేత కార్మికులు వలస పోయారు.
విశేషాలు
చేనేత కళకు పుట్టినిల్లుగా ఉన్న మంగళగిరి సాంప్రదాయ చీరలకు పెట్టింది పేరు. మంగళకరమైన సందర్భాలన్నింటికీ మంగళాన్నిచ్చే చీరగా మంగళగిరి చీరకు గుర్తింపు ఉంది. ఈ చీరలు దేశ విదేశాలలో ఖ్యాతి పొందాయి. ఈ చీరలలో సుమారు వంద రకాల డిజైన్లు ఉంటాయి. ఒకే రంగుతో కూడిన చీరలకు కలంకారీ కళను ఇక్కత్ శైలిని జోడించి ఇక్కడి కళాకారులు వస్త్రాలను రూపొందిస్తారు.
చీరలు
జరీ, ట్రైబల్ డిజైన్లతో ప్రత్తి నుండి తయారుచేస్తున్న ఏకైక ప్రసిద్ధ చీరలు ఈ మంగళగిరి చీరలు. ఈ చీరలను స్థానికంగా గల నరసింహ దేవాలయంలో అర్చనచేయు సందర్భంగా వాడుతారు.
జాతీయ హోదా
జాతీయ చేనేత దినోత్సవం సందర్భంగా దేశంలోని నాణ్యత, ప్రమాణాలున్న చేనేత చీరలకు గుర్తింపు ఇవ్వాలనే ఆలోచన చేసింది ప్రభుత్వం. అందుకు దేశవ్యాప్తంగా వున్న చేనేత సంఘాలు, నేతల నుంచి తమ ఉత్పత్తుల్ని ఆహ్వానించింది. మన తెలుగు రాష్ట్రాల నుంచి మంగళగిరి, ధర్మవరం, వెంకటగిరి, ఉప్పాడ, జమదాని ఇలా దేశంలో 76 రకాల పేరుబడ్డ చేనేత వస్త్రాలన్నీ నాణ్యతగల 'భారత చేనేత బ్రాండ్‌' గుర్తింపు కోసం పోటీపడ్డాయి. అలా తెలుగు రాష్ట్రాల నుంచి పోటీపడ్డ చేనేత చీరల్లో మన మంగళగిరి నుంచి పణిదపు వీరాస్వామి తయారుచేసిన చీర నెంబర్‌వన్‌ బ్రాండ్‌గా గుర్తింపు దక్కించుకుంది. ఇలా మంగళగిరికి చెందిన మాస్టర్స్‌ వీవర్స్‌ అసోసియేషన్‌ సభ్యుడు వీరాస్వామి చేతిలోపడి మంగళగిరి చీర 'భారత చేనేత బ్రాండ్‌' గుర్తింపుతో మరోసారి తన గత వైభవపు ఉనికిని చాటుకుంది. పడుగు, పేక (నిలువు, అడ్డం) 80 కౌంట్‌గల అల్లిక, నిజామ్‌ డిజైన్‌ బోర్డర్‌, నాణ్యతగల రంగుల అద్దకం వంటి అంశాలు వీరాస్వామి రూపొందించిన చీరను నెంబర్‌వన్‌ స్థానంలో నిలబెట్టాయి. ఇప్పుడు మంగళగిరి చీరంటే 'ఇండియా హ్యాండ్‌లూమ్‌'కే బ్రాండ్‌ అంబాసిడర్‌.
నిజాం డిజైన్స్
ఒకప్పుడు అంటే పాతిక ఇరవై ఏళ్ల క్రితం మంగళగిరి చేనేత వస్త్రాలంటే కేవలం పెద్దవయసు వారికే అన్నట్టుగా ఆ పరిధిలోనే వ్యాపారాలు సాగేవి. అప్పటిదాకా ఉన్న డిజైన్ల స్థానంలో నిజాం నిర్మాణాలను పోలిన డిజైన్లతో బోర్డర్లను (చీర అంచు) రూపొందించడం మొదలుపెట్టాక వ్యాపారసరళి మారింది. అన్ని వయసుల వారినీ ఆకర్షించేలా నిజాం డిజైన్స్‌తో మంగళగిరి చీరలు క్రమేణా మార్కెట్‌ని పెంచుకోవడం ఆరంభమైంది. నాటి నుంచి పిన్నలకూ పెద్దలకూ అందాన్నిచ్చే చీరలు మొదలుకొని, పంజాబీ డ్రెస్‌ మెటీరియల్‌, మగవారు ధరించే దుస్తులు వరకూ ఇలా మంగళగిరి ఉత్పత్తులో వైవిధ్యం పెరిగింది. ఇప్పటికీ మంగళగిరి చీరల్లో నిజామ్‌ బోర్డర్‌ డిజైన్‌లకే గిరాకీ ఎక్కువ. దీనికి కూడా ఓ కారణం ఉంది. అప్పట్లో వాణిజ్య అవసరాలకు అనుగుణంగా నిజామ్‌ డిజైన్లని చీర బోర్డర్లో నేయడం కేవలం మంగళగిరి చేనేతకారుల వల్లే సాధ్యమయ్యింది. ఆ కళానైఫుణ్యం ఇప్పటికీ కొనసాగుతూనే ఉంది.
శశిరేఖ (అయోమయనివృత్తి)
శశిరేఖ పేరుతో మరిన్ని పేరులు ఉన్నందున ఈ పేజీ సూచిస్తుంది
గట్టుక్రిందపల్లి
గట్టుక్రిందపల్లి , అన్నమయ్య జిల్లా, ములకలచెరువు మండలానికి చెందిన రెవెన్యూయేతర గ్రామం. .ఈ గ్రామం ములకలచెరువు నుండి 6 కి.మీ. దూరాన ఉంది. ఈ గ్రామం చూడడానికి చాలా చక్కగా ఉంటుంది.
తెలుగు సినిమాలు 2022
మూలాలు
సినిమాలు వర్గం:జాబితాలు వర్గం:2022 తెలుగు సినిమాలు
వజ్ర కవచధర గోవింద
వజ్ర కవచధర గోవింద 2019లో విడుదలైన తెలుగు సినిమా. శివ శివం ఫిల్మ్స్ బ్యానర్‌పై నరేంద్ర, జీవిఎన్ రెడ్డి నిర్మించిన ఈ సినిమాకు అరుణ్ పవర్‌ దర్శకత్వం వహించాడు. వజ్ర కవచధర గోవింద ఫస్ట్‌లుక్‌ను జనవరి 28న విడుదల చేసి,  టీజర్‌ను 2019 మార్చి 29న విడుదల చేశారు. సప్తగిరి, వైభవీ జోషి, జస్పర్‌, అర్చన, శ్రీనివాస రెడ్డి, విరేన్‌ తంబిదొరై ప్రధాన పాత్రల్లో నటించిన ఈ సినిమా 2019 జూన్ 14న విడుదలైంది.
కథ
సోమల గ్రామవాసి అయిన గోవిందు (సప్తగిరి) తన గ్రామంలో వాళ్ళు పడే కష్టాలు చూడలేకా దొంగగా మారాల్సిన పరిస్థితి ఏర్పడుతుంది. ఓ నిధిని వెతికేందుకు కొంతమందితో ఒప్పందం చేసుకుంటాడు. ఆ నిధిని దక్కించుకునే ప్రయత్నంలో గోవిందు ప్రమాదంలో పడతాడు. అసలు సప్తగిరికి ఆ నిధి దక్కిందా ? లేదా అనేదే సినిమా కథ.
మూలాలు
వర్గం:2019 తెలుగు సినిమాలు
పాయసము
రకాలు
పాయసాలలో వివిధ రకాలు ఉన్నాయి. మొదలగునవి
బయటి లంకెలు
వర్గం:వంటలు
మైసూరు పట్టు
మైసూరు పట్టు అనేది భారతదేశంలో ఉత్పత్తి అవుతున్న 14000 మెట్రిక్ టన్నుల మల్బరీ పట్టులో కర్ణాటక రాష్ట్రం ఉత్తత్తి చెస్తున్న పట్టు 9000 మెట్రిక్ టన్నులు. అనగా భారతదేశంలో ఉత్పత్తి అవుతున్న మల్బరీ పట్టులో సుమారు 70 శాతం కర్ణాటక రాష్ట్రం నుండి ఉత్పత్తి అవుతుంది. ఈ పట్టు ముఖ్యంగా మైసూరు జిల్లాలో ఉత్పత్తి అవుతుంది. కనుక ఈ ప్రాంత పట్టును మైసూరు పట్టు అంటారు.
చరిత్ర
మైసూరు రాజ్యంలో ఈ పరిశ్రమ మొదటిసారిగా టిప్పు సుల్తాన్ పరిపాలన నుండి కొనసాగుతుంది. తరువాత ప్రపంచీకరణ నేపథ్యంలో కృత్రిక పట్టు రేయాన్ తయారగుచున్నందున ఈ పరిశ్రమ సంక్షోభం లోనికి పోయింది. 20వ శతాబ్దపు ద్వితీయార్థంలో ఈ మైసూరు పట్టు భారతదేశంలో అగ్రస్థానంలో నిలిచింది.
ప్రపంచవ్యాప్తంగా ప్రఖ్యాతి పొందిన మైసూరు సిల్కు చీరలకు జీఐ ట్యాగ్ కూడా ఉంది. ఒక్కో చీర ఖరీదు రూ. 12 వేల నుంచి రూ. 2.5 లక్షల వరకు ఉంటుంది. వివిధ దేశాలకు ఇవి ఎప్పటినుంచో ఎగుమతి అవుతున్నాయి.
ఎయిర్ హోస్టస్ లకు
ఎయిర్ ఇండియా లోని ఎయిర్ హోస్టెస్ లు, ఫ్లయిట్ అటెండెన్ట్ లు ఇకపై మైసూరు సిల్క్ చీరలనే ధరించాలని ఆ సంస్థ నిర్ణయించింది. అందుకోసం 10 వేల చీరలు కావాలని ఎయిర్ ఇండియా సంస్థ నుంచి కర్ణాటక సిల్క్ ఇండస్ట్రీస్ కార్పొరేషన్ లిమిటెడ్ కు భారీ ఆర్డర్ వచ్చింది.
ఇతర లింకులు
వర్గం:భారతీయ హస్తకళలు వర్గం:కర్ణాటక భౌగోళిక గుర్తింపులు వర్గం:చీరలు వర్గం:కర్ణాటక
జె. గీతారెడ్డి
'''జె. గీతారెడ్డి''' భారీ పరిశ్రమల శాఖ, చక్కెర, వాణిజ్యం, ఎగుమతులు శాఖల మంత్రి. ఇదివరలో సమాచార, పౌర సంబంధాల శాఖ మంత్రిగా పనిచేశారు.
విద్య, వృత్తి
గీతారెడ్డి,  జెట్టి ఈశ్వరీ బాయి కుమార్తె, మాజీ లెజిస్లేటివ్ అసెంబ్లీ సభ్యురాలు, రిపబ్లికన్ పార్టీ ఆఫ్ ఇండియా అధ్యక్షురాలు. ఆమె హైదరాబాద్‌లోని ఉస్మానియా మెడికల్ కాలేజీ లో వైద్య విద్యను అభ్యసించింది. 1989లో లండన్‌ లోని రాయల్ కాలేజ్ ఆఫ్ అబ్‌స్టెట్రిషియన్స్ అండ్ గైనకాలజిస్ట్స్‌లో సభ్యురాలుగా చేరింది.
గీతారెడ్డి గైనకాలజిస్ట్‌ గా పనిచేశారు. ఆమె 1971 నుండి 1977 వరకు ఆస్ట్రేలియా లో, 1977 నుండి 1980 వరకు లండన్‌ లో ఉన్నారు. 1980 నుండి 1982 వరకు సౌదీ అరేబియా లో నివసించారు. తర్వాత ఆమె భారతదేశానికి తిరిగి వచ్చారు.
రాజకీయ జీవితం
గీతారెడ్డి 1989లో కాంగ్రెస్ పార్టీలో చేరి, 1989 ఆంధ్రప్రదేశ్ అసెంబ్లీ ఎన్నికల్లో పోటీ చేసి  గజ్వేల్ నియోజకవర్గం నుంచి గెలిచి తొలిసారి ఎమ్మెల్యేగా అసెంబ్లీకి ఎన్నికైంది. ఆమె గజ్వేల్ నియోజకవర్గం నుండి 1994, 1999 అసెంబ్లీ ఎన్నికల్లో పోటీ చేసి ఓడిపోయింది. గీతారెడ్డి 2004 అసెంబ్లీ ఎన్నికల్లో పోటీ చేసి గజ్వేల్ నియోజకవర్గం గెలిచి, వై.ఎస్.రాజశేఖర్ రెడ్డి, రోశయ్య ప్రభుత్వాల్లో పర్యాటక, సమాచార, పౌర సంబంధాల శాఖ మంత్రిగా పని చేసింది. ఆమె 2009లో జహీరాబాద్ నియొజకవర్గం నుండి పోటీ చేసి గెలిచి, 2014లో తెలంగాణ రాష్ట్రం ఏర్పడ్డాక 2014 తెలంగాణ అసెంబ్లీ ఎన్నికల్లో జహీరాబాద్ నియొజకవర్గం నుండి పోటీ చేసి గెలిచింది. ఆమె 2016లో శాసనసభ ప్రజాపద్దుల కమిటీ (పీఏసీ) చైర్మన్‌గా నియమితురాలైంది. ఆమె 2018 అసెంబ్లీ ఎన్నికల్లో జహీరాబాద్ నియొజకవర్గం నుండి పోటీ చేసి ఓడిపోయింది.
వివాదాలు
లేపాక్షి నాలెడ్జ్ హబ్ భూకేటాయింపుల వ్యవహారంలో జే గీతారెడ్డికి సీబీఐ సమన్లు జారీ చేసింది. ఆగస్టు 26, 2013 మంగళవారం గీతారెడ్డిని సిబిఐ అధికారులు విచారించారు.
వనరులు
వర్గం:హైదరాబాదు జిల్లా మహిళా రాజకీయ నాయకులు వర్గం:సిద్దిపేట జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు వర్గం:సంగారెడ్డి జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు వర్గం:సంగారెడ్డి జిల్లాకు చెందిన ఆంధ్రప్రదేశ్ రాష్ట్ర మహిళా మంత్రులు వర్గం:సంగారెడ్డి జిల్లా నుండి ఎన్నికైన మహిళా శాసన సభ్యులు వర్గం:సిద్దిపేట జిల్లాకు చెందిన ఆంధ్రప్రదేశ్ రాష్ట్ర మహిళా మంత్రులు వర్గం:తెలంగాణ శాసన సభ్యులు (2014)
పులుగుర్త వేంకటరామారావు
పులుగుర్త వేంకటరామారావు తెలుగు సాహిత్యంలో వివిధ ప్రక్రియలలో రచనలు చేసిన రచయిత, శతావధాని, ఆదర్శ ఉపాధ్యాయుడు.
బాల్యము, విద్యాభ్యాసము
పులుగుర్త వేంకటరామారావు 1902, అక్టోబర్ 10వ తేదీన తూర్పుగోదావరి జిల్లా, కోలంక గ్రామంలో సూరమ్మ, సోమరాజు దంపతులకు జన్మించాడు. ఇతడు ప్రాథమిక విద్య తుని, రామచంద్రాపురం, పెద్దాపురం పట్టణాలలో చదువుకొన్నాడు. తరువాత సోమావజ్ఝల సూర్యనారాయణశాస్త్రి, శృంగారం సింగరాచార్యులు, మహేంద్రవాడ సుబ్బరాయశాస్త్రుల వద్ద సంస్కృతాంధ్రాలలో కావ్య,నాటకాలు, అలంకార శాస్త్రము, శబ్దశాస్త్రము నేర్చుకున్నాడు. ఆ తర్వాత మద్రాసు విశ్వవిద్యాలయం నుండి విద్వాన్ పట్టా పొందాడు.
ఉద్యోగం
ఇతడు 1935లో కోటరామచంద్రపురంలోని కృత్తివెంటి పేర్రాజు జాతీయోన్నత పాఠశాలలో తెలుగు పండితుడిగా ఉద్యోగంలోనికి చేరాడు. అక్కడ వేదుల సత్యనారాయణశాస్త్రి, ఇంద్రగంటి హనుమచ్ఛాస్త్రి, వెంపరాల సూర్యనారాయణశాస్త్రి ఇతని సహోద్యోగులుగా ఉండేవారు. 1951లో ఇతడు తన స్వగ్రామమైన కోలంకలో అక్కడి పురప్రముఖుల సహకారంతో ఒక హైస్కూలును స్థాపించాడు. దాని పేరు మొదట పులుగుర్త రామారాయ ఉన్నతపాఠశాల అని వుండి తరువాత ఎస్.డి.వి.ఆర్.ఆర్ హైస్కూలుగా మార్చబడింది. ఈ హైస్కూలు ద్వారా అనేక మంది విద్యార్థులకు విద్యాదానం చేశాడు. తరువాత 1954లో ధవళేశ్వరం హైస్కూలులో తెలుగు పండితుడిగా చేరి మరణించేవరకు అక్కడే పనిచేశాడు.
అవధానాలు
ఇతడు ప్రప్రథమంగా 1934లో కోలంకలో అష్టావధానం చేశాడు. తరువాత కాకినాడ, పల్లిపాలెం, తుని, రామచంద్రాపురం,వేములవాడ, యానాం మొదలైన చోట్ల అష్టావధానాలు, శతావధానాలే కాక ద్విగుణిత అష్టావధానం, ద్వాదశావధానం, శతావధాన గర్భిత అష్టావధానం వంటివి చేశాడు. ఇతడు తెలుగు, సంస్కృతం, ఇంగ్లీషు, హిందీ, లాటిన్ భాషలలోని వాక్యాలను వ్యస్తాక్షరిలో అవలీలగా ప్రకటించేవాడు. ఒకేసారి ముగ్గురు పృచ్ఛకులకు త్రిధావ్యస్తాక్షరి అనే ప్రయోగాన్ని విజయవంతంగా నిర్వహించాడు.
ఇతడి అవధానాలలో కొన్ని పూరణలు: పూరణ: చిగురుబోడి వినుము చెల్మిదీపింపంగ పాలు పోసినారమోలి మనము పరమ భక్తితోడ పరగ కార్తికదిన గణచతుర్థినాడు ఫణిచతుర్థి పూరణ: గ్రీష్మాదిత్య ప్రతాప శోభిత నాభీలా జిరంగోన్నతా ర్చిష్మ త్పుత్రుని మున్ను కౌరవులలో సేనాధిపత్యం బొగిన్ భీష్మ ప్రక్రియఁ గల్గె నేరి కవియే వేడ్కందగెన్ ధారుణిన్ భీష్మ ద్రోణుల కావహంబుఁ గలిగెన్ భీష్మంబుగా నత్తరిన్ పూరణ: ఎక్కడిది వె లుంగీ శరదిందు వదన అం ''జనా! నా'' యెడకు నిట్టుల రుసమంద మమ్మనగ గొప్ప దేవిడి రంజిలంగ నరిగె పతికడ కేడవల పాని యాపె
రచనలు
ఇతనివి ఈ క్రింది రచనలు ప్రచురింపబడ్డాయి
మూలాలు
వర్గం:శతావధానులు వర్గం:1902 జననాలు వర్గం:1964 మరణాలు వర్గం:తూర్పు గోదావరి జిల్లా అవధానులు వర్గం:తూర్పు గోదావరి జిల్లా కవులు వర్గం:తూర్పు గోదావరి జిల్లా ఉపాధ్యాయులు
ఐరా
ఐరా 2019లో విడుదలైన తెలుగు సినిమా. కేజేఆర్ స్టూడియోస్ బ్యానర్‌పై కోటపాడి జె రాజేష్ నిర్మించిన ఈ సినిమాకు సర్జున్ దర్శకత్వం వహించాడు. నయనతార, యోగిబాబు, జయప్రకాశ్ ప్రధాన పాత్రల్లో నటించిన ఈ సినిమా 2019 మార్చి 28న విడుదలైంది.
కథ
యమున (నయనతార) వైజాగ్‌లో జర్నలిస్ట్‌గా పనిచేస్తుంటుంది. ఆ ఉద్యోగంతో సంతృప్తి చెందని ఆమె సొంతంగా యూట్యూబ్ ఛానల్‌ని పెట్టాలనుకుంటుంది. ఈ క్రమంలో తన తల్లిదండ్రులు ఆమెకు పెళ్లి చేయాలని ప్రయత్నిస్తారు. యమున ఇష్టం లేని ఉద్యోగంతోపాటు పెళ్లిని తప్పించుకోవడం కోసం ఇంట్లో చెప్పకుండా ఒంగోలులోని తన అమ్మమ్మ (లీలావతి) ఇంటికి వెళ్లిపోతుంది. అక్కడికి వెళ్లిన ఆమె ఆ ఊర్లో ఉంటూ దెయ్యాలపై కొన్ని వీడియోలు తీసి యూ ట్యూబ్ లో పెడుతూ జనాలని ఆకర్షిస్తుంది. ఈ క్రమంలో యమున బామ్మ చనిపోతుంది. యమున అప్పుడే ఆ బంగ్లాలో నిజంగా దెయ్యం ఉందని తెలుసుకుంటుంది. ఇంతకీ ఆ బంగ్లాలో ఉన్న దెయ్యం ఎవరు? చివరికి ఆ దెయ్యం ఏమయ్యింది? అనేదే మిగతా సినిమా కథ.
సౌందర్య జయమాల
సౌందర్య జయమాల కన్నడ, తెలుగు సినిమా నటి. 2012లో కమలాకర్ హీరోగా వచ్చిన మిస్టర్ పెళ్ళికొడుకు సినిమాలో నటించింది.
జననం
ఈవిడ కర్ణాటకలోని బెంగళూరులో జన్మించింది. సౌందర్య తల్లి జయమాల 1980వ దశకంలో అనేక కన్నడ, తుళు, తమిళ, తెలుగు, హిందీ భాషల సినిమాలలో నటించింది.
సినీరంగం
2012లో ఉపేంద్ర హీరోగా నటించిన గాడ్‌ఫాదర్ సినిమా ద్వారా సినీరంగ ప్రవేశం చేసిన సౌందర్య, ఆ సినిమాలోని నటనకుగానూ ఉత్తమ తొలిచిత్ర నటిగా సువర్ణ సినిమా అవార్డును అందుకుంది. పారు వైఫ్ ఆఫ్ దేవదాస్, మిస్టర్ ప్రేమికుడు (తెలుగు), సింహాద్రి వంటి చిత్రాలలో నటించింది.
చెకోడీలు
thumb|చెగోడీలు చెకోడీలు ఒక రకమైన నూనె వంటకం. ఇది తెలుగువారి ఇష్టమైన చిరుతిండి.
తయారుచేయు విధానం
ఒక కప్పు నీళ్ళు యెసరు పెట్టి అందులో నువ్వులు గాని వాము గాని వెయ్యాలి.కొంచము ఉప్పు, వాము యెసరులో వేసి, తర్వాత బియ్యప్పిండి యెసట్లో వేసి బాగా కలిపి కిందకు దించి ఆరిన తర్వాత చెకోడీలు వేయించుకోవాలి.
కొఱ్ఱలు
కొఱ్ఱలు (Foxtail millet, Italian millet, German millet, Chinese millet, and Hungarian millet) ఒక విధమైన చిరుధాన్యాలు (Millets). ప్రపంచవ్యాప్తంగా ఇది ప్రధానమైన ఆహారంగా ఉపయోగపడే ధాన్యపు పంటగా రెండవ స్థానంలో ఉన్నది. దీని శాస్త్రీయ నామం సెటేరియా ఇటాలికా (Setaria italica). ఇది ఎక్కువగా తూర్పు ఆసియా ప్రాంతంలో అతి ప్రాచీనకాలం నుండి పండిస్తున్నారు. చైనాలో సుమారు క్రీ.పూ.6వ శతాబ్దం నుండి పెంచబడుతున్నాయి. thumb|కుంరం భీం జిల్లా లొ చిరుధాన్యాలు
ప్రాథమిక లక్షణాలు
కొఱ్ఱలు గడ్డిజాతికి చెందిన చిన్న మొక్కలు. ఇవి సన్నగా ఆకులతో కప్పబడిన కాండం కలిగి సుమారు 120-200 సెం.మీ. (4-7 అడుగులు) పొడవు పెరుగుతాయి. కంకులు జుత్తును కలిగి సుమారు 5-30 సెం.మీ. (2-12 అంగుళాలు) పొడవుంటాయి. కొర్ర గింజలు చిన్నవిగా సుమారు 2 మి.మీ. వ్యాసం ఉండి పలుచని పొరతో కప్పబడి ఉంటాయి. ఈ పొట్టును దంచి సులువుగా వేరుచేయవచ్చును. గింజ ఎరుపు, పసుపు, తెలుపు, నలుపు రంగులలో నాలుగు రకములుగా ఉంటాయి. ఇందులోని పీచుపదార్థం అధికము గా ఉన్న కారణం గా ఇది తిన్న వారికి ఒంటి లో కొవ్వు తగ్గుతుంది.
అఫ్జల్‌పూర్ శాసనసభ నియోజకవర్గం
అఫ్జల్‌పూర్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం గుల్బర్గా జిల్లా, గుల్బర్గా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
తబ్లీఘీ జమాత్
అల్లా మాటలను బోధించే వారిని తబ్లీఘీ అని పిలుస్తారు. జమాత్ అంటే సంస్థ. తబ్లీఘీ జమాత్ (تبلیغی جماعت) అంటే అల్లా మాటలను బోధించే సంస్థ అని అర్థం. సమావేశ స్థలాన్ని మర్కజ్ అంటారు.
చరిత్ర
హరియాణా లోని మేవాట్ ప్రాంతంలో మౌలానా ఇలియస్ కాంద్లావి 1927లో ప్రపంచ వ్యాప్తంగా ఇస్లాం మత బోధనలు ప్రచారం చేసేందుకు దీనిని ప్రారంభించాడు.
విస్తరణ
తన గురువు రషీద్ అహ్మద్ గంగోహి చేయాలని కలలు కన్నట్లు, ఖురాన్ ఆదేశించినట్లుగా మంచిని ఆజ్ఞాపించే, చెడును నిషేధించే ఒక ఉద్యమాన్ని సృష్టించాలని తబ్లిఘీ జమాత్ వ్యవస్థాపకుడు ముహమ్మద్ ఇలియాస్ కోరుకున్నారు. 1926 లో మక్కాకు తన రెండవ తీర్థయాత్రలో దీనికి ప్రేరణ వచ్చింది.
ఆ సమయంలో, కొంతమంది ముస్లిం భారతీయ నాయకులు ముస్లింలు తమ మతపరమైన గుర్తింపును కోల్పోతున్నారని, ఇస్లామిక్ ఆచారాలను (ప్రధానంగా రోజువారీ ప్రార్థనలు) పట్టించుకోరని భయపడ్డారు. ఈ ఉద్యమానికి అధికారికంగా ఏ పేరు ఇవ్వలేదు, కాని ఇలియాస్ దీనిని తహ్రిక్-ఇ ఇమాన్ అని పిలిచేవారు.
ఢిల్లీ చుట్టూ టిజే ప్రారంభించిన మేవాట్ ప్రాంతంలో మీజ్ అనే రాజ్‌పుట్ జాతి సమూహం ఉండేది, వీరిలో కొందరు ఇస్లాం మతంలోకి మారారు, తరువాత ముస్లిం రాజకీయ అధికారం క్షీణించినప్పుడు హిందూ మతంలోకి మార్చారు.
వివాదాలు
thumb|అసే లోని కాట్ గోలో తబ్లీఘీ జమాత్ కేంద్రంలో భయాన్ సుభ్ తరువాత ముషావరా,
విమర్శ
తబ్లీఘీ జమాత్ యొక్క ఛాందస స్వభావం కారణంగా, వారు తిరోగాములని విమర్శలు వచ్చాయి. ఉద్యమంలో మహిళలు పూర్తి బురఖాను పాటిస్తారు. ఈ కారణంగా తబ్లీఘీ జమాత్ మహిళలను "అణచిపెడుతుందని, ప్రాముఖయత ఇవ్వదనీ" ఆరోపించారు. కొన్ని మధ్య ఆసియా దేశాలలో ఉజ్బెకిస్తాన్, తజికిస్తాన్, కజాఖ్‌స్తాన్లలో తబ్లీఘీ జమాత్‌ను నిషేధించారు. దాని శుద్ధమత బోధలనను ఈ దేశాల్లో ఉగ్రవాదంగా భావిస్తారు.
తబ్లీఘీ జమాత్ ఇస్లామిక్ వర్గాలలో కూడా విమర్శలు ఎదుర్కొంది. భారత ఉపఖండంలో ప్రధాన వ్యతిరేకత బరేల్వి ఉద్యమం నుండి వచ్చింది. వారిపై వచ్చిన ప్రధాన విమర్శలలో ఒకటి, పురుషులు తమ కుటుంబాలను నిర్లక్ష్యం చేస్తారు, విస్మరిస్తారు. కుటుంబాలను విడిచిపెట్టి వాళ్ళు, ముఖ్యంగా దా'వా పర్యటనలకు వెళ్తూ ఉంటారు. దీనికి ప్రతిగా తబ్లీఘీ జమాత్‌లో పాల్గొనేవారు, స్త్రీ పురుషులిద్దరూ సమానంగా తబ్లీఘ్‌లో పాల్గొనాలని వాదిస్తూంటారు. పురుషుల మాదిరిగానే స్త్రీలు కూడా తబ్లీఘ్‌ బాధ్యతలను నిర్వర్తించాలని, పిల్లల సంరక్షణ చూసుకుంటూ పురుషులు, మహిళలు పాల్గొనే వీలు కలిగించాలని వారు కోరుతూంటారు.
చాలా మంది విమర్శకులు, ముఖ్యంగా హిజ్బ్ ఉట్ తహ్రీర్, జమాత్-ఇ-ఇస్లామి నుండి వచ్చినవారు, తబ్లీఘీ జమాత్ అవలంబించే తటస్థ రాజకీయ వైఖరిని విమర్శిస్తూంటారు. ఇస్లామిక్ శక్తులు, లౌకిక లేదా ఇస్లామేతర ప్రత్యర్థులతో ఘర్షణ పడిన సమయంలో, తబ్లీఘీ జమాత్ అనుచరులు మద్దతు ఇవ్వగలిగి ఉండేవారు. పాకిస్తాన్‌లో ఇస్లామిక్ రాజ్యాంగాన్ని ప్రవేశపెట్టడం (1950 లు), ఇస్లాం వర్సెస్ సోషలిజం (1969-1971), 1970, 1980 లలో భారతదేశంలో మత అల్లర్లు, ఖాట్-ఇ -నాబువత్ ఉద్యమం (1974), నిజాం-ఎ-ముస్తఫా ఉద్యమం (1977) వంటి సమయాల్లో తబ్లీఘీ తటస్థ వైఖరి అవలంబించింది దీనికి ప్రతిస్పందనగా తబ్లీఘీ జమాత్, రాజకీయ చర్చలను నివారించడం ద్వారా మాత్రమే అనుచరుల ఆధ్యాత్మిక మనస్సాక్షిని పునరుజ్జీవింపచేయడంలో తబ్లీఘీ జమాత్ విజయవంతమైందని అంటుంది. అయూబ్ ఖాన్ (1960 లు), ఇందిరా గాంధీ (1975-77) ప్రభుత్వాల సమయంలో, ఇతర సామాజిక రాజకీయ ఇస్లామిక్ సమూహాలు ఆంక్షలను ఎదుర్కొన్నప్పుడు, తబ్లీఘీ అవలంబించిన రాజకీయ తటస్థ వైఖరి కారణంగా వారు ఆ కష్టకాలంలో కూడా పనిచేయగలిగారు.
తీవ్రవాదం, ఉగ్రవాదం
2001 సెప్టెంబరు నుండి యుఎస్ ప్రభుత్వం తబ్లీఘీ జమాత్‌ను నిశితంగా పరిశీలిస్తూ వచ్చింది. వారి సభ్యులను ఉగ్రవాద సంస్థలు తీసుకున్నప్పటికీ, సంస్థకూ ఉగ్రవాదానికీ మధ్య ప్రత్యక్ష సంబంధాలు లేవనీ వెల్లడైంది. ఉగ్రవాదంతో తమకు ఎలాంటి సంబంధాలు లేవని తబ్లీఘీ జమాత్ నాయకులు ఖండించారు. తబ్లీఘీ జమాత్ సాధారణంగా రాజకీయ కార్యకలాపాలను, చర్చలనూ నివారిస్తుందనీ, మతం మీద మాత్రమే దృష్టి పెడుతుందనీ వాళ్ళు చెప్పారు. ఇది అన్ని రకాల వ్యక్తులను ఆకర్షిస్తుందనీ, దాని సభ్యత్వాన్ని నియంత్రించదనీ జమాత్ అంగీకరించింది.
తబ్లీఘీ జమాత్ లౌకికవాదాన్ని, ప్రజాస్వామ్యాన్ని, స్వయం-నిర్ణయాధికారాన్నీ తిరస్కరిస్తుంది. ఇస్లామిక్ జీవనశైలికి కఠోరంగా కట్టుబడి ఉండాలని నమ్ముతారు. సమూహపు భావజాలాన్ని కొంతమంది ఖవారీజ్‌తో పోల్చారు. ఖవారీజ్‌ది ప్యూరిటానికల్ విధానమనీ, తబ్లీఘీ జమాత్ దానికి భిన్నంగా "సాంప్రదాయవాద" విధానాన్ని అవలంబిస్తుందనీ మరికొందరు అభిప్రాయపడ్డారు.
ప్రపంచవ్యాప్తంగా తబ్లీఘీ జమాత్ ఉనికినీ, దాని అప్రజాస్వామిక వైఖరినీ ఉగ్రవాద గ్రూపులు వాడుకున్నాయని చట్టాన్ని అమలు చేసే అధికారులు చెబుతున్నారు. ఫిలిప్ హేనీ తబ్లీఘీ జమాత్‌ను "జాత్యంతర ఇస్లామిస్ట్ నెట్‌వర్క్"గా అభివర్ణించాడు. అల్-ఖైదా, లష్కర్-ఇ-తైబా వంటి జిహాదీ సంస్థలకు తబ్లీఘీ జమాత్ "ఒక పైపులైను, ఒక సారవంతమైన నియామక క్షేత్రం" అని వర్ణించారు. అయితే, తబ్లీఘీ జమాత్‌ పైన అమెరికా అధికారులు ఉగ్రవాద ఆరోపణలు చేయలేదు. తబ్లీఘీ జమాత్ నాయకులు అల్-ఖైదాను ఖండించారు. అలెక్స్ అలెక్సియేవ్ ప్రకారం, "ఇస్లామిస్ట్ ఉగ్రవాదులలో 80% శాతం మంది తబ్లీఘీ శ్రేణుల నుండే వచ్చారు. అందువల్లనే ఫ్రెంచ్ ఇంటెలిజెన్స్ అధికారులు తబ్లీఘీ జమాత్‌ను 'మత ఛాందసవాదపు యాంటెచాంబర్' అని అన్నారు."
ఉగ్రవాదంపై అభియోగాలు మోపబడిన తబ్లిఘీ సభ్యులు: జకారియాస్ మౌసౌయి (11 సెప్టెంబరు దాడుల్లో యునైటెడ్ స్టేట్స్లో అభియోగాలు మోపారు), హెర్వే జమెల్ లోయిసో (ఆఫ్ఘనిస్తాన్‌లో దొరికిన ఫ్రెంచ్ పౌరుడు), జమెల్ బెఘల్ (అల్జీరియాలో జన్మించిన ఫ్రెంచ్ పౌరుడు, అల్ ఖైదా సభ్యుడు. పారిస్‌లోని యుఎస్ ఎంబసీని పేల్చివేయడానికి కుట్రలో దోషిగా తేలింది), సయ్యద్ రిజ్వాన్ ఫరూక్. స్పెయిన్లోని బార్సిలోనాలో 2008 జనవరి న జరిగిన ఒక బాంబు దాడిలో, "కొన్ని మీడియా నివేదికల" ప్రకారం, వరుస దాడులలో పోలీసులు అరెస్టు చేసిన పద్నాలుగు మంది నిందితులు (బాంబు తయారీ సామగ్రిని స్వాధీనం చేసుకున్న చోట) తబ్లీఘీ జమాత్‌ సభ్యులని నగరంలోని ఒక ముస్లిం నాయకుడు పేర్కొన్నాడు. తబ్లీఘీ జమాత్ సభ్యులకు సంబంధం ఉన్న ఇతర ఉగ్రవాద కుట్రలు, పౌరులపై దాడుల్లో పోర్ట్ ల్యాండ్ సెవెన్, లక్కవన్నా సిక్స్, 2006 అట్లాంటిక్ ఎయిర్క్రాఫ్ట్ ప్లాట్, 7/7 లండన్ బాంబు దాడులు, 2007 లండన్ కార్ బాంబులు, 2007 గ్లాస్గో అంతర్జాతీయ విమానాశ్రయం దాడి వంటి సంఘటనలు ఉన్నాయి. .
తబ్లీఘీ జమాత్‌పై అమెరికన్ ఫారిన్ పాలసీ కౌన్సిల్ నివేదిక ఇలా పేర్కొంది:
"తబ్లీఘీ అవలంబించే కఠోర ఇస్లాము నియమాలు, ఇతర మతాలు, ఆచారాల పట్ల అసహిష్ణుత, యావత్ ప్రపంచాన్నీ ఇస్లాము లోకి మార్చాలనే పట్టుదల వల్లా, అది ప్రబలంగా ఉన్న ప్రాంతాల్లో దాన్ని జిహాదీ సమూహాలకు సమర్థకులుగా భావించవచ్చు. అయితే, రాజకీయాలకు దూరంగా ఉండటాన (కనీసం బయటికి అలా కనిపిస్తారు) చాలా చోట్ల అది ప్రభుత్వాల, ప్రభుత్వ సంస్థల నిఘా నేత్రం నుండి తప్పించుకోగలిగింది."
చాలా మంది పరిశీలకులు ఈ సమూహం కొంతవరకైనా "అపొలిటికల్"గా ఉంటుందని అభివర్ణించారు. ఎందుకంటే ఇది మీడియా దృష్టికీ, ప్రభుత్వ దృష్టికీ దూరంగా ఉంటుంది. ఎక్కువగా రహస్యంగా పనిచేస్తుంది. సామాజిక రుగ్మతలకు వ్యతిరేకంగా సూత్రప్రాయమైన వైఖరిలతో కఠినమైన జీవనశైలి అవలంబించే మతప్రచారకులు ఇందులో ఉంటారు. ఉదాహరణకు, ముగ్గురు పాశ్చాత్య ఇస్లాం నిపుణులు దీనిని ఇలా వర్ణించారు:
"శాంతియుతగా, అపొలిటికల్‌గా ఇస్లాము బోధించడం. —గ్రాహం ఫుల్లర్, మాజీ సిఐఏ అధికారి, ఇస్లాము నిపుణుడు, (ది ఫ్యూచర్ ఆఫ్ పొలిటికల్ ఇస్లామ్ రచయిత)" "పూర్తిగా అపొలిటికల్‌గా, చట్టానికి లోబడి ఉంటుంది. —ఫ్రెంచి నేషనల్ సెంటర్ ఫర్ సైంటిఫిక్ రీసెర్చి లో ఇస్లాము నిపుణుడు, ఒలీవియర్ రాయ్," "అపొలిటికల్‌గా, నిశ్శబ్దంగా అట్టడుగు నుండి పనిచేసుకుపోయే పరిణామ వ్యవస్థ (వ్యక్తులను మార్చేసే తమ కార్యక్రమాలను అల్కహాలిక్స్ ఎనానిమస్‌తో పోల్చి చూపిస్తూ) —బార్బరా మెట్‌కాఫ్, యూనివర్సిటీ ఆఫ్ మిచిగన్"
మరొకరు దీనికి "అపోలిటికల్ వైఖరి" ఉందని చెబుతూ-
"దీని వలన - ముస్లిము, ముస్లిమేతర సమాజాల్లో, రాజకీయంగా చురుగ్గా ఉండే ఇతర ఇస్లామిక్ సమూహాలు తీవ్రమైన అడ్డంకులు ఎదుర్కొనే సమయంలో - ఇది ఏ ఇబ్బందీ లేకుండా చొచ్చుకుపోయి, పని చేసుకోగలిగింది. —ముంతాజ్ అహ్మద్" "ఇతర దేశాల్లో లాగానే, ఈ దేశంలో [బ్రిటన్] కూడా తబ్లీఘీ జమాత్, ఏ రకంగా చూసినా ఒక రహస్య సంఘం లాగా పనిచేస్తుంది [...] దాని సమావేశాలు రహస్యంగా జరుగుతాయి. వాటికి ఎవరు హాజరౌతారో మనకు తెలుయదు. దానికి ఎంత డబ్బుందో మనకు తెలియదు. ర్చుల వివరాలు గానీ ప్రచురించరు. దాని గురించి అది అసలు మాట్లాడనే మాట్లాడదు. దానిలోకి తొంగి చూడ్డం చాలాచాలా కష్టం."
- డా. పాట్రిక్ సుఖ్‌దేవ్, ఇన్‌స్టిట్యూట్ ఫర్ ది స్టడీ ఆఫ్ ఇస్లాం అండ్ క్రిస్టియానిటీ డైరెక్టరు
తబ్లీఘీ జమాత్ చాలా రహస్య సమూహం. అది ఎలా పనిచేస్తుందో దాని నాయకత్వం ఎప్పుడూ చెప్పలేదు. అపొలిటికల్‌గా ఉంటుందని చెప్పుకుంటారు గానీ, దీనికి పాకిస్తాన్ బంగ్లాదేశ్ వంటి దేశాల రాజకీయ సైనిక రంగాలతో సంబంధాలు ఉన్నాయి. పశ్చిమ దేశాలలో, అనేక మంది యువకులు ఈ సంస్థలో పనిచేస్తూనే, మతం పట్ల తీవ్ర భావజలం పెంపొందించుకున్నారు.
పాకిస్తాన్లో, ప్రధాన మంత్రి నవాజ్ షరీఫ్ (అతని తండ్రి ప్రముఖ తబ్లీఘీ సభ్యుడు, ఫైనాన్షియర్) తబ్లీఘీ సభ్యులు ప్రముఖ రాజకీయ పదవులు పొందడంలో సహాయపడ్డాడు. ఉదాహరణకు, 1998 లో, తబ్లిఘీ సానుభూతిపరుడైన ముహమ్మద్ రఫీక్ తరార్ పాకిస్తాన్ అధ్యక్ష పదవిని చేపట్టాడు. 1990 లో లెఫ్టినెంట్ జనరల్ జావేద్ నాసిర్, పాకిస్తాన్ చీఫ్ ఇంటెలిజెన్స్ ఏజెన్సీ అయిన ఇంటర్ సర్వీసెస్ ఇంటెలిజెన్స్ యొక్క శక్తివంతమైన డైరెక్టర్ పదివిని చేపట్టాడు. 1995 లో, ఇస్లామిస్టులపై పెద్దగా సానుభూతి లేని బెనజీర్ భుట్టో తిరిగి ప్రధాని వఅయిన రువాత, అనేక డజన్ల మంది ఉన్నత స్థాయి సైనికాధికారులు, పౌరులూ తిరుగుబాటు చేసినపుడు పాకిస్తాన్ సైన్యం అడ్డుకుంది. ఈ తిరుగుబాటుదార్లలో కొందరు తబ్లిఘీ జమాత్ సభ్యులు. ఈ సభ్యుల్లో కొందరు అమెరికా స్టేట్ డిపార్ట్మెంట్-నిర్వచించిన ఉగ్రవాద సంస్థ హర్కత్-ఉల్-ముజాహిదీన్లో కూడా సభ్యత్వం పొందారు. 2016 జనవరిలో పాకిస్తాన్ పంజాబ్ ప్రభుత్వం విశ్వవిద్యాలయ ప్రాంగణాల్లో మత బోధనలను నిషేధించింది. తబ్లీఘీ జమాత్ (ఇతర విద్యార్థేతరులతో పాటు) ను క్యాంపస్ హాస్టళ్ళలో కూడా బోధించకుండా, అసలు అక్కడ ఉండకుండా నిషేధించింది. పాకిస్తాన్‌లో "తబ్లీఘీ జమాత్‌పై ఆంక్షలు విధించడం అదే మొదటిసారి".
2019–20 కరోనావైరస్ మహమ్మారి
2019–20 కరోనావైరస్ మహమ్మారి సమయంలో తబ్లీఘీ జమాత్ ప్రజల దృష్టినీ, మీడియా దృష్టినిఅ ఆకర్షించింది.
మలేషియాలో
2020 2020 ఫిబ్రవరి 27 మార్చి 1 మధ్య తబ్లీఘీ జమాత్, మలేసియా, కౌలాలంపూరులో, శ్రీ పెటాలింగ్ లోని ఒక మసీదు వద్ద ఒక అంతర్జాతీయ మత సమావేశాన్ని నిర్వహించింది. 620 కి పైగా COVID-19 కేసులు ఈ స్మావేశాంతో ముడిపడి ఉన్నాయి. ఇది ఆగ్నేయాసియాలో వైరస్ యొక్క అతిపెద్ద ప్రసార కేంద్రంగా మారింది. శ్రీ పెటాలింగ్ సంఘటనతో మలేషియాలో కోవిడ్ -19 కేసులలో అత్యధిక పెరుగుదలకు కారణమైంది. 2020 మార్చి 17 నాటికి మలేషియాలో 673 ధ్రువీకరించబడిన కేసులలో మూడింట రెండు వంతుల మంది ఈ సంఘటనతో ముడిపడి ఉన్నవారే. బ్రూనైలో వెలుగు చూసిన Covid -19 కేసుల్లో చలావరకు ఇక్కడి నుండి వచ్చినవే. ఇండోనేషియా, సింగపూర్, థాయిలాండ్, కంబోడియా, వియత్నాం, ఫిలిప్పీన్స్ వంటి ఇతర దేశాల్లోని కేసులు కూడా ఈ సంఘటనతో స్ంబ్ంధం ఉన్నాయి.
ఇండోనేషియా
వ్యాధి వ్యాప్తిస్తూ ఉన్నప్పటికీ, తబ్లీఘీ జమాత్ మార్చి 18 న ఇండోనేషియాలోని దక్షిణ సులవేసిలోని మకాస్సార్ సమీపంలో గోవా రీజెన్సీలో రెండవ అంతర్జాతీయ సామూహిక సమావేశాన్ని నిర్వహించింది. సమావేశాన్ని రద్దు చేయమన్న ప్రభుత్వ ఆదేశాలను నిర్వాహకులు మొదట్లో తిరస్కరించినప్పటికీ, వారు ఆ తరువాత సమావేశాన్ని రద్దు చేశారు.
పాకిస్థాన్
పాకిస్తాన్‌లో లాహోర్ సమీపంలో రైవింద్ వద్ద 250,000 మంది కోసం మరో సమావేశాన్ని ఏర్పాటు చేశారు. అధికారుల అభ్యర్ధనలకు ప్రతిస్పందనగా ఈ కార్యక్రమం "నిలిపివేసారు". కాని పాల్గొనేవారు అప్పటికే చేరుకున్నారు, కలిసి ఉన్నారు. వారు తిరిగి వెళ్ళేటపుడు, వైరస్‌ను మోసుకెళ్ళారు. గాజా స్ట్రిప్‌లో రెండు కేసులు ఇక్కడి నుండి వెళ్ళినవే. పరీక్ష సమయంలో, తబ్లీఘీ జమాత్‌లోని 40 మంది సభ్యులకు COVID-19 సోకినట్లు గుర్తించారు. వైరస్ వాహకాలుగా అనుమానించిన నలుగురు నైజీరియా మహిళలతో సహా మరో 50 మందిని లాహోర్ నుండి 50 కి.మీ. దూరంలో క్వారంటైన్‌ చేసారు. సింధ్‌లోని హైదరాబాద్‌లో సంస్థలోని 38 మంది సభ్యులు కరోనావైరస్‌ పాజిటివ్ అని గుర్తించారు. ఈ కార్యక్రమం జరిగిన స్థలం రాయివింద్,లో పాకిస్తాన్ అధికారులు లాక్‌డౌన్ విధించారు. చట్టాన్ని ఉల్లంఘించినందుకు పోలీసులు తబ్లీఘీ జమాత్ సభ్యులను సింధ్, పంజాబ్ ల లోని వారి కార్యాలయాల నుండి అరెస్ట్ చేశారు.
ఐసోలేషన్ సౌకర్యం నుండి తప్పించుకోవడానికి ప్రయత్నిస్తూ సంస్థ సభ్యుడు ఒక పోలీసును కత్తితో పొడిచాడు. ఈ సంక్షోభ సమయంలో, పాకిస్తాన్ ప్రభుత్వం నిస్సహాయ పరిస్థితుల్లో పడింది. సింధ్ ప్రావిన్స్‌లోని హైదరాబాద్‌లో 2020 మార్చి 31 న మరో తొంభై నలుగురు జమాత్ సభ్యులు కరోనా వైరస్‌కు పాజిటివ్ అని తేలింది. ఏప్రిల్ 21 నాటికి, ఈ సంఘటన పాకిస్తాన్‌లో, 27% కోవిడ్ -19 కేసులకు కారణమని తేలింది.
భారతదేశం
మహారాష్ట్రలోని వాసాయిలో ఈ కార్యక్రమాన్ని ఏర్పాటు చేయాలని తబ్లీఘీ జమాత్ మొదట అనుకుంది. మహారాష్ట్రలో COVID-19 వ్యాప్తి చెందిన తరువాత, మహారాష్ట్ర ప్రభుత్వం, ముంబై పోలీసులు సమావేశానికి అనుమతి నివ్వలేదు. మహారాష్ట్ర ప్రభుత్వం తిరస్కరించిన తరువాత, తబ్లీఘీ జమాత్ యొక్క నిజాముద్దీన్ శాఖ, ఢిల్లీలోని నిజాముద్దీన్ వెస్ట్‌లో సామూహిక మత కార్యక్రమాన్ని ( ఇజ్టెమా ) నిర్వహించింది. సెమినార్లు గాని, సమావేశాలు గానీ, ఏదైనా పెద్ద కార్యక్రమం (200 మందికి మించి) గానీ జరగకూడదని ఢిల్లీ ప్రభుత్వం 2020 మార్చి 13 న ఇచ్చిన ఆదేశాలను ఆ సంస్థ విస్మరించింది. దానిని అమలు చేయడంలో ఢిల్లీ పోలీసులు కూడా విఫలమయ్యారు. మిషనరీ కార్యకలాపాల కోసం పర్యాటక వీసాను దుర్వినియోగం చేయడం, విదేశాల నుండి వచ్చే ప్రయాణికులకు 14 రోజుల ఇంటి నిర్బంధాన్ని తీసుకోకపోవడం వంటి ఇతర నిబంధనలను విదేశీయులు ఉల్లంఘించారు.
2020 మార్చి 31 నాటికి కోవిడ్ లక్షణాలను చూపించిన 300 మందిలో కనీసం 24 మంది వైరస్ పాజిటివ్ అని తేలింది. సంక్రమణ మూలాలు ఇండోనేషియాకు చెందిన బోధకులు అని భావించారు. సమావేశాలకు హాజరైన వారిలో చాలామంది తమ రాష్ట్రాలకు తిరిగి వీళ్ళారు. స్థానిక ప్రభుత్వాలకు తెలియకుండా వీళ్ళు విదేశీయులకు ఆశ్రయం కల్పించారు. చివరికి తమిళనాడు, తెలంగాణ, కర్ణాటక, జమ్మూ కాశ్మీర్, అస్సాంలలో వ్యాధి వ్యాఒప్తి మొదలైంది. మార్చి 30 నాటికి మొత్తం నిజాముద్దీన్ వెస్ట్ ప్రాంతాన్ని పోలీసులు చుట్టుముట్టారు. వైద్య శిబిరాలను ఏర్పాటు చేశారు. జమాత్ హాజరైన అనేక మందిని మర్కజ్ నుండి ఖాళీ చేయించిన తరువాత, వారిలో 167 మంది వలన వైరస్ వ్యాప్తి చెందుతుందనే ఆందోళనలతో వారిని ఆగ్నేయ ఢిల్లీలోని రైల్వే సదుపాయంలో నిర్బంధించారు. తబ్లీఘీ జమాత్ సమావేశం, భారతదేశంలోని ప్రధాన కరోనావైరస్ హాట్‌స్పాట్‌లలో ఒకటిగా అవతరించింది. 4067 నమోదైన కేసుల్లో 1445 కేసులు హాజరైన వారితోలింకు ఉన్నవేనని భారత ఆరోగ్య మంత్రిత్వ శాఖ తెలిపింది. 2020 ఏప్రిల్ 18 న, కేంద్ర ప్రభుత్వం 4,291 కేసులు (భారతదేశంలో మొత్తం 14,378 కోవిడ్ -19 కేసులలో 29.8%) తబ్లీఘీ జమాత్‌తో ముడిపడి ఉన్నాయని, ఈ కేసులు 23 రాష్ట్రాలు, కేంద్రపాలిత ప్రాంతాలలో వ్యాపించాయనీ చెప్పారు.
మూలాలు
వర్గం:ఇస్లామిక్ సంస్థలు
వైరల్ వ్యాధులు
వైరస్లు చాలా చిన్న అంటువ్యాధుల కారకాలు DNA లేదా RNA వంటి జన్యు పదార్ధాలతో తయారు చేయబడినవి, ఇవి ప్రోటీన్ తో కప్పబడి వుంటాయి. ఈ వైరస్లు శరీరంలోని కణాలపై దాడి చేసి, ఆ కణాల భాగాల ఆధారంగా విస్తర్తిస్తాయి. ఈ ప్రక్రియ తరచుగా సోకిన కణాలను దెబ్బతీస్తుంది లేదా నాశనం చేస్తుంది. వైరల్ వ్యాధి అంటే వైరస్ వల్ల కలిగే ఏదైనా అనారోగ్యం లేదా ఆరోగ్య పరిస్థితి. వైరల్ వ్యాధుల యొక్క కొన్ని ప్రధాన రకాలు.
శ్వాసకోశ వైరల్ వ్యాధులు
శ్వాసకోశ వైరల్ వ్యాధులు : దగ్గు లేదా తుమ్ము ద్వారా ఉత్పన్నమయ్యే బిందువుల ద్వారా శ్వాసకోశ వైరస్లు వ్యాపిస్తాయి. వైరల్ అనారోగ్యంతో ఉన్న ఎవరైనా దగ్గు లేదా తుమ్ములు ఉంటే ఆ తుపరల లెదా వారు వదిలే శ్వాస ద్వారా వ్యాధి వ్యాప్తి జరుగుతుంది. ఈ వైరస్లు డోర్క్‌నోబ్స్, టాబ్లెట్‌లు, వ్యక్తిగత వస్తువులు వంటి కలుషితమైన వస్తువుల ద్వారా కూడా వ్యాప్తి చెందుతాయి. ఈ వైరస్ వచ్చిన వ్యక్తి వాడిన వస్తువులలో ఒకదాన్ని తాకి, ఆపై ముక్కు లేదా కళ్ళను తాకినట్లయితే, మీరు ఒక వ్యాధిని అభివృద్ధి చేయవచ్చు. శ్వాసకోశ వైరల్ వ్యాధులు అంటువ్యాహధులు ఇవి సాధారణంగా మీ శ్వాసకోశ ఎగువ లేదా దిగువ భాగాలను ప్రభావితం చేస్తాయి. శ్వాసకోశ వైరల్ వ్యాధి యొక్క సాధారణ లక్షణాలు: ముక్కు కారడం లేదా ముక్కుదిబ్బడ దగ్గు లేదా తుమ్ములు జ్వరం శరీర నొప్పులు శ్వాసకోశ వ్యాధులకు ఉదాహరణల్లో ఇవి ఉంటాయి:
ఫ్లూ, సాధారణ జలుబు, శ్వాసకోశ సైనసైటియల్ వైరస్ ఇన్ఫెక్షన్, అడినోవైరస్ ఇన్ఫెక్షన్, పారాఇన్ఫ్లుఎంజా వైరస్ సంక్రమణ, తీవ్రమైన తీవ్రమైన శ్వాసకోశ సిండ్రోమ్ (SARS), కొవిడ్ 19
జీర్ణాశయ వైరల్ వ్యాధులు
జీర్ణాశయ వైరల్ వ్యాధులు: జీర్ణకోశ వైరల్ వ్యాధులు జీర్ణాశయాన్ని ప్రభావితం చేస్తాయి. వాటికి కారణమయ్యే వైరస్ లు అంటువ్యాధిగా ఉండి సాధారణంగా గ్యాస్ట్రోఎంటరైటిస్ అనే పరిస్థితికి దారితీస్తాయి, దీన్నే కడుపులో ఫ్లూ అని కూడా అంటారు.ప్రేగు కదలికల సమయంలో జీర్ణశయాంతర వైరస్లు మలంలో పడతాయి. మలం ద్వారా కలుషితమైన ఆహారం లేదా నీరు వైరస్ను ఇతరులకు వ్యాపిస్తుంది. వైరస్ ఉన్న వారితో పాత్రలు లేదా వ్యక్తిగత వస్తువులను పంచుకోవడం ద్వారా కూడా వైరస్ వ్యాపిస్తుంది.
కడుపులో తిమ్మిరి, విరేచనాలు, వాంతులు, జీర్ణాశయ వైరల్ వ్యాధులకు ఉదాహరణల్లో ఇవి ఉంటాయి:
నోరోవైరస్ సంక్రమణ, రోటావైరస్ సంక్రమణ, కొన్ని అడెనోవైరస్ అంటువ్యాధులు, ఆస్ట్రవైరస్ ఇన్ఫెక్షన్,
ఎక్సాంటెమాటస్ వైరల్ వ్యాధులు
ఎక్సాంటెమాటస్ వైరల్ వ్యాధులు : ఎగ్జిమా వైరస్ లు చర్మంపై దద్దుర్లు కలిగిస్తాయి. వాటిలో చాలా వరకు అదనపు లక్షణాలను కూడా కలిగిస్తాయి. మీజిల్స్ వైరస్ వంటి ఈ వర్గంలో ఉన్న చాలా వైరస్లు అధిక అంటువ్యాధులను వ్యాపింప చేస్తాయి. వైరస్ ఉన్నవారి దగ్గు లేదా తుమ్ము నుండి శ్వాసకోశ బిందువుల ద్వారా చాలా వైరస్లు వ్యాప్తి చెందుతాయి చికెన్ పాక్స్, మశూచి వంటి ఇతర విపరీతమైన వైరల్ వ్యాధులు, చర్మ గాయాలలో లేదా వైరస్ ద్వారా ఏర్పడిన పుండ్ల ద్రవం ద్వారా వ్యాపిస్తాయి.నిద్రాణంగా పడి ఉన్న వరిసెళ్ల-జోస్టర్ వైరస్ యొక్క పునఃక్రియాశీలత వలన ఏదో ఒక సమయంలో చికెన్పాక్స్ కలిగి ఉన్న వ్యక్తులలో మాత్రమే గులక మచ్చలు ఏర్పడుతాయి. చికున్‌గున్యా వైరస్ దోమ కాటు ద్వారా వ్యాపిస్తుంది, వ్యక్తి నుండి వ్యక్తికి వ్యాప్తి చెందదు.
ఎగ్జిమా వైరస్ వ్యాధుల యొక్క ఉదాహరణల్లో ఇవి ఉంటాయి:
తట్టు, రుబెల్లా, చిక్ పాక్స్/గులిళ్లు, రోజ్ రోలా ( సవాయి రోగం వలన ఏర్పడు గులాబి వర్ణ చుక్కలు), మశూచి, చికున్ గున్యా
హెపాటిక్ వైరల్ వ్యాధులు
హెపాటిక్ వైరల్ వ్యాధులు : హెపాటిక్ వైరల్ వ్యాధులు కాలేయం యొక్క వాపుకు కారణమవుతాయి, దీనిని వైరల్ హెపటైటిస్ అంటారు. వైరల్ హెపటైటిస్ యొక్క అత్యంత సాధారణ విశ్వసనీయ మూల రకాలు హెపటైటిస్ ఎ, బి, సి. సైటోమెగలోవైరస్, ఎల్లో ఫీవర్ వైరస్ వంటి ఇతర వైరస్ ల వల్ల వచ్చే వ్యాధులు కూడా కాలేయంపై ప్రభావం చూపుతాయని అంచనా.అనేక న్యూరోలాజిక్ వైరస్ లు ఒక దోమ లేదా టిక్ వంటి ఒక సోకిన జంతువు లేదా కీటక యొక్క కాటు ద్వారా వ్యాప్తి చెందుతాయి.అటువంటి పాలియోవైరస్, ఇతర ఎంటరోవైరస్ లు, వైరస్ తో ఉన్న ఎవరితోనైనా దగ్గరి సంపర్కం ద్వారా వ్యాప్తి చెందుతాయి. కలుషితమైన వస్తువులు కూడా ఈ వైరస్ ల వ్యాప్తికి దోహదం చేస్తాయి. హెపాటిక్ వైరల్ వ్యాధుల ఉదాహరణలు:
హెపటైటిస్ ఎ, హెపటైటిస్ బి, హెపటైటిస్ సి, హెపటైటిస్ డి, హెపటైటిస్ ఇ.